Foto’s en video: Groot skade ná tenkwa in Worcester ontplofBrandbestryders spook om die vlamme te blus ná die ontploffing. Verskeie strate in Worcester in die Wes-Kaap is noodgedwonge gesluit nadat ’n tenkwa vroegoggend in dié dorp ontplof het. ŉ Tenkwa wat vermoedelik gas vervoer het, het omstreeks 06:00 naby ŉ plaaslike vulstasie ontplof waarna verskeie omliggende geboue en motors vlam gevat het, het Theo Botha, brandweerhoof van die Breërivier-brandweerstasie, gesê. Sowat 40 brandbestryders en 12 tot 15 brandweerwaens is vanoggend na die toneel ontbied om die vlamme te blus. Volgens Kenny Africa, Wes-Kaapse verkeershoof, is die N1 Meiringspark-ingang na die dorp asook Hoog-, Smit-, Field-, Brown- en Kerkstraat weens dié ontploffing gesluit. “Die publiek word aangemoedig om van ander roetes gebruik te maak, spoed te verminder en versigtig te wees,” het Africa gesê. TRUCK EXPLODES : WORCESTER. CPT. WC. ALLEGEDLY AN ACCIDENT INVOLVING A GAS TRUCK. pic.twitter.com/0ynxW6oLW0 — REZA (@crimeairnetwork) July 10, 2019